### **Ministru kabineta rīkojuma projekta**

## **„Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”**sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  |  **Ministru kabineta rīkojuma projekta** „Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”(turpmāk– Rīkojuma projekts) **mērķis ir nekustamo īpašumu nostiprināšana zemesgrāmatā uz valsts vārda un pārdošanu Publisko personu mantas atsavināšanas likumā noteiktā kārtībā.** **Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajās datu bāzēs, kā arī attiecīgo valstij piekrītošo nekustamo īpašumu pārdošanu Publisko personu mantas atsavināšanas likumā noteiktā kārtībā.**  **Rīkojuma projekts stāsies spēkā pēc tā pieņemšanas Ministru kabinetā.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma (turpmāk – Atsavināšanas likums) 5.panta pirmo daļu un 45.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem****1)** Latgales apgabaltiesas zvērināta notāre Gundega Rutkovska 2017.gada 28.martā ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.1505 (turpmāk – Notariālais akts), ar kuru par bezmantinieka mantu atzīta nekustamā īpašuma (kadastra Nr.0500 004 5601) **Jātnieku ielā 41, Daugavpilī**, (turpmāk – Nekustamais īpašums Nr.1) 1/2 domājamā daļa. Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.1 sastāv no dzīvojamās mājas (būves kadastra apzīmējums 0500 004 5601 001), saimniecības ēkas (būves kadastra apzīmējums 0500 004 5601 002), nojumes (būves kadastra apzīmējums 0500 004 5601 003), atejas (būves kadastra apzīmējums 0500 004 5601 004) un zemes vienības (kadastra apzīmējums 0500 004 5601).Mantojuma atstājējas īpašuma tiesības uz Nekustamā īpašuma Nr.1 1/2 domājamo daļu nav nostiprinātas zemesgrāmatā. Saskaņā ar Notariālajā aktā minēto matojuma atstājēja īpašuma tiesības uz Nekustāmo īpašuma Nr.1 1/2 domājamo daļu ieguvusi, pamatojoties uz 2014.gada 26.maija Mantojuma apliecību (par tiesībām uz mantojumu pēc likuma), kas reģistrēta Latgales apgabaltiesas zvērinātas notāres Gundegas Rutkovskas aktu un apliecinājumu reģistrā ar Nr.2793.Īpašuma tiesības uz Nekustamā īpašuma Nr.1 atlikušo 1/2 domājamo daļu zemesgrāmatā nostiprinātas uz divu fizisku personu vārda, no kurām viena ir mirusi. Mantojuma lietā iesniegta kreditora Daugavpils pilsētas pašvaldības pretenzija 202,10 *euro* apmērā.Ievērojot to, ka noteiktajā termiņā un kārtībā minētais kreditors neizmantoja savas pirmtiesības, Latgales apgabaltiesas (iecirknis Nr.17) zvērināta tiesu izpildītāja Valentīna Sterinoviča ar 2017.gada 15.augusta pieņemšanas un nodošanas aktu Nekustamo īpašumu Nr.1 valstij piekrītošo 1/2 domājamo daļu nodeva valsts akciju sabiedrības “Privatizācijas aģentūra” (turpmāk – Privatizācijas aģentūra) valdījumā. Saskaņā ar Civillikuma 416. panta otro daļu par parādiem valsts atbild tikai ar to mantu, kuru viņa tādā kārtā patiesi iegūst. Valsts atzīst parādus, kuri nodrošināti ar hipotēku vai komercķīlu, kā arī tos parādus, kuri pieteikti kā kreditoru pretenzijas mantojuma lietā zvērinātam notāram uzaicinājumā (sludinājumā par mantojuma atklāšanos) norādītajā termiņā un ietverti publiskā aktā vai saistībā, kas atzīta ar spēkā stājušos tiesas nolēmumu. Tāpat arī Civillikuma 416. panta septītā daļa nosaka, ka, ierakstot zemesgrāmatā īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes. Šīs tiesību normas mērķis ir noteikt robežu valsts pienākumu apjomam un tai pat laikā dod kreditoriem iespēju aktīvi realizēt savas mantiskās intereses, tādējādi samērojot iesaistīto pušu tiesību un pienākumu apmēru, padarot efektīvāku bezmantinieka mantas procedūru. Līdz ar to pēc valsts īpašuma tiesību nostiprināšanas zemesgrāmatā, nekustamais īpašums nevar atbildēt par vai nodrošināt citu personu bijušos prasījumus pret mantojuma atstājēju. No minētā secināms, ja kreditors atsakās paturēt mantu sev, tas atsakās no īpašuma tiesības uz mantu. Pēc būtības šāda darbība ir pielīdzināma lietas atmešanai, nenododot to citam, kas ir viens no īpašuma izbeigšanās pamatiem. Tādejādi pēc īpašuma nostiprināšanas zemesgrāmatā Daugavpils pilsētas pašvaldībai zūd kreditora prasījuma tiesības. Daugavpils pilsētas pašvaldība ar 2017.gada 11.septembra vēstuli Nr.1.2.-6/1768 informēja, ka nepārņems pašvaldības īpašumā Nekustamā īpašuma Nr.1 1/2 domājamo daļu.**2)** Latgales apgabaltiesas zvērināta notāre Gundega Rutkovska 2017.gada 24.aprīlī ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.1965, ar kuru par bezmantinieka mantu atzīta ēku/būvju nekustamā īpašuma (kadastra Nr. [0500 504 2507](https://www.kadastrs.lv/properties/1800085036?options%5Borigin%5D=property)) **Tukuma ielā 91, Daugavpilī**, (turpmāk – Nekustamais īpašums Nr.2) 21/75 domājamā daļa. Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.2 sastāv no dzīvojamās mājas (būves kadastra apzīmējums 0500 004 2513 001), pieciem šķūņiem (būvju kadastra apzīmējumi 0500 004 2513 002, 0500 004 2513 003, 0500 004 2513 004, 0500 004 2513 006, 0500 004 2513 008), trim atejām (būvju kadastra apzīmējumi 0500 004 2513 005, 0500 004 2513 007, 0500 004 2513 009).Mantojuma atstājējas īpašuma tiesības uz Nekustamā īpašuma Nr.2 21/75 domājamo daļu nav nostiprinātas zemesgrāmatā. Īpašuma tiesības uz Nekustamā īpašuma Nr.2 atlikušām 25/75 un 29/75 domājamām daļām ir nostiprinātas zemesgrāmatā uz fizisku personu vārda. Mantojuma lietā iesniegta kreditora Daugavpils pilsētas pašvaldības pretenzija 280,43 *euro* apmērā.Daugavpils pilsētas pašvaldība ar 2017.gada 11.septembra vēstuli Nr.1.2.-6/1768 informēja, ka nepārņems pašvaldības īpašumā Nekustamā īpašuma Nr.2 21/75 domājamo daļu.Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.2 atrodas uz zemes vienības (zemes vienības kadastra apzīmējums 0500 004 2513) Tukuma ielā 91, Daugavpilī, 0,0501 ha apmērā (turpmāk – zemes vienība Nr.1), kas iekļauta rezerves zemes fondā. Saskaņā likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta pirmās daļas 1.punktu, zemes vienība piekrīt valstij un ierakstāma zemesgrāmatā uz valsts vārda, ja uz šīs zemes ir valstij piederošas ēkas (būves). Ņemot vērā to, ka uz zemes vienības Nr.1 esošā par bezmantinieka mantu atzītā Nekustamā īpašuma Nr.2 attiecīgās domājamās daļas ir valstij piekritīgas, tad zemes vienības Nr.1 attiecīgās domājamās daļas ir piekrītošas valstij.Saskaņā ar Zemes pārvaldības likuma 17.panta ceturto daļu, kamēr Ministru kabinets nav izdevis rīkojumu par zemes reformas pabeigšanu attiecīgās pašvaldības administratīvajā teritorijā vai novada pašvaldības teritoriālajā vienībā, Ministru kabinets var izdot rīkojumu par zemes gabala piederību vai piekritību valstij, ja rezerves zemes fondā ieskaitītais zemes gabals ir valstij vai pašvaldībai piederošā vai piekrītošā zeme atbilstoši likumam „Par valsts un pašvaldību zemes īpašuma tiesībām un to nostiprināšanu zemesgrāmatās”. Ministru kabinets nav izdevis rīkojumu par zemes reformas pabeigšanu Daugavpils pilsētā.Atbilstoši likuma “Par valsts un pašvaldības zemes īpašuma tiesībām un tā nostiprināšanu zemesgrāmatā” 4.1 panta pirmās daļas 1.punktam zemes vienība Nr.1 piekrīt valstij.Rīkojuma projekts paredz nodot atsavināšanai 21/75 domājamās daļas no zemes vienības Nr.1 kopā ar 21/75 domājamām daļām no Nekustamā īpašuma Nr.2.Lai nodrošinātu Civillikuma 968.pantā noteikto principu par zemes un ēkas nedalāmību, 21/75 domājamās daļas no zemes vienības Nr.1 ir ierakstāmas zemesgrāmatā uz Latvijas valsts vārda Ekonomikas ministrijas personā un atsavināma kopā ar Nekustamā īpašuma Nr.2 valsts 21/75 domājamo daļu. **3)** Latgales apgabaltiesas zvērināta notāre Evija Paļuma 2017.gada 4.aprīlī ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.2745, ar kuru par bezmantinieka mantu atzītas ēku/būvju nekustamo īpašumu (kadastra Nr.0500 504 0106) **Andreja Pumpura ielā 136, Daugavpilī**, (turpmāk – Nekustamais īpašums Nr.3) 2016/6300 domājamās daļas. Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.3 sastāv no dzīvojamās mājas (būves kadastra apzīmējums 0500 004 0127 001), atejas (būves kadastra apzīmējums 0500 004 0127 005) un diviem šķūņiem (būvju kadastra apzīmējumi 0500 004 0127 007, 0500 004 0127 008).Mantojuma atstājēja īpašuma tiesības uz Nekustamā īpašuma Nr.3 2016/6300 domājamām daļām ir nostiprinātas zemesgrāmatā. Īpašuma tiesības uz Nekustamā īpašuma Nr.3 atlikušām 4284/6300 domājamām daļām zemesgrāmatā ir nostiprinātas uz fizisku personu vārda.Atbilstoši Nekustamā īpašuma valsts kadastra sistēmā reģistrētiem datiem Nekustamais īpašums Nr.3 atrodas uz zemes vienības (zemes vienības kadastra apzīmējums 0500 004 0127) 0,0580 ha platībā (turpmāk – zemes vienība Nr.2). Īpašuma tiesības uz zemes vienības Nr.2 625/12600 domājamām daļām nostiprinātas Daugavpils pilsētas zemesgrāmatas nodalījumā Nr.100000441953 fiziskai personai un uz 11975/12600 domājamām daļām – valstij Finanšu ministrijas personā. Ņemot vērā Atsavināšanas likuma 44.panta ceturtajā daļā noteikto, kā arī Civillikuma 968.pantā noteikto principu par zemes un ēkas nedalāmību, lai Nekustamā īpašuma Nr.3 valstij piekrītošām 2016/6300 domājamām daļām un tām proporcionāli piekrītošo zemes vienības Nr.2 valsts 2016/6300 domājamo daļu īpašnieks būtu valsts vienā personā, īpašuma tiesības uz zemes vienības Nr.2 valsts 2016/6300 domājamām daļām ir nostiprināmas zemesgrāmatā uz valsts vārda Ekonomikas ministrijas personā.Mantojuma lietā iesniegta kreditora Daugavpils pilsētas pašvaldības pretenzija 71,57 *euro* apmērā.Ievērojot to, ka noteiktajā termiņā un kārtībā minētais kreditors neizmantoja savas pirmtiesības, Latgales apgabaltiesas (iecirknis Nr.17) zvērināta tiesu izpildītāja Valentīna Sterinoviča ar 2017.gada 15.augusta pieņemšanas un nodošanas aktu Nekustamā īpašuma Nr.3 valstij piekrītošās 2016/6300 domājamās daļas nodeva Privatizācijas aģentūras valdījumā. Saskaņā ar Civillikuma 416. panta otro daļu par parādiem valsts atbild tikai ar to mantu, kuru viņa tādā kārtā patiesi iegūst. Valsts atzīst parādus, kuri nodrošināti ar hipotēku vai komercķīlu, kā arī tos parādus, kuri pieteikti kā kreditoru pretenzijas mantojuma lietā zvērinātam notāram uzaicinājumā (sludinājumā par mantojuma atklāšanos) norādītajā termiņā un ietverti publiskā aktā vai saistībā, kas atzīta ar spēkā stājušos tiesas nolēmumu. Tāpat arī Civillikuma 416. panta septītā daļa nosaka, ka, ierakstot zemesgrāmatā īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes. Šīs tiesību normas mērķis ir noteikt robežu valsts pienākumu apjomam un tai pat laikā dod kreditoriem iespēju aktīvi realizēt savas mantiskās intereses, tādējādi samērojot iesaistīto pušu tiesību un pienākumu apmēru, padarot efektīvāku bezmantinieka mantas procedūru. Līdz ar to pēc valsts īpašuma tiesību nostiprināšanas zemesgrāmatā, nekustamais īpašums nevar atbildēt par vai nodrošināt citu personu bijušos prasījumus pret mantojuma atstājēju. No minētā secināms, ja kreditors atsakās paturēt mantu sev, tas atsakās no īpašuma tiesības uz mantu. Pēc būtības šāda darbība ir pielīdzināma lietas atmešanai, nenododot to citam, kas ir viens no īpašuma izbeigšanās pamatiem. Tādejādi pēc īpašuma nostiprināšanas zemesgrāmatā Daugavpils pilsētas pašvaldībai zūd kreditora prasījuma tiesības.Daugavpils pilsētas pašvaldība ar 2017.gada 11.septembra vēstuli Nr.1.2.-6/1768 informēja, ka nepārņems pašvaldības īpašumā Nekustamā īpašuma Nr.3 2016/6300 domājamās daļas.**4)** Latgales apgabaltiesas zvērināta notāre Gundega Rutkovska 2017.gada 22.maijā ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.2434, ar kuru par bezmantinieka mantu atzītas nekustamā īpašuma (kadastra Nr.0500 008 1811) **Zeltkalna ielā 8, Daugavpilī**, (turpmāk – Nekustamais īpašums Nr.4.) 12/27 domājamās daļas. Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.4 sastāv no dzīvojamās mājas (būves kadastra apzīmējums 0500 008 1811 001), pieciem šķūņiem (būvju kadastra apzīmējumi 0500 008 1811 002, 0500 008 1811 003, 0500 008 1811 004, 0500 008 1811 007, 0500 008 1811 008), kūts (būves kadastra apzīmējums 0500 008 1811 005), pirts (būves kadastra apzīmējums 0500 008 1811 006), siltumnīcas (būves kadastra apzīmējums 0500 008 1811 009), trim atejām (būvju kadastra apzīmējumi 0500 008 1811 010, 0500 008 1811 011, 0500 008 1811 012) un zemes vienības (zemes vienības kadastra apzīmējums 0500 008 1811).Mantojuma atstājējas īpašuma tiesības uz Nekustamā īpašuma Nr.4 12/27 domājamām daļām ir nostiprinātas zemesgrāmatā. Īpašuma tiesības uz Nekustamā īpašuma Nr.4 atlikušām 9/27 un 6/27 domājamām daļām zemesgrāmatā ir nostiprinātas uz fizisku personu vārda. Mantojuma lietā iesniegta kreditora Daugavpils pilsētas pašvaldības pretenzija 444,14 *euro* apmērā. Ievērojot to, ka noteiktajā termiņā un kārtībā minētais kreditors neizmantoja savas pirmtiesības, Latgales apgabaltiesas (iecirknis Nr.22) zvērināta tiesu izpildītāja Janīna Kairāne ar 2017.gada 18.septembra pieņemšanas un nodošanas aktu Nekustamā īpašuma Nr.4 valstij piekrītošās 12/27 domājamās daļas nodeva Privatizācijas aģentūras valdījumā. Saskaņā ar Civillikuma 416. panta otro daļu par parādiem valsts atbild tikai ar to mantu, kuru viņa tādā kārtā patiesi iegūst. Valsts atzīst parādus, kuri nodrošināti ar hipotēku vai komercķīlu, kā arī tos parādus, kuri pieteikti kā kreditoru pretenzijas mantojuma lietā zvērinātam notāram uzaicinājumā (sludinājumā par mantojuma atklāšanos) norādītajā termiņā un ietverti publiskā aktā vai saistībā, kas atzīta ar spēkā stājušos tiesas nolēmumu. Tāpat arī Civillikuma 416. panta septītā daļa nosaka, ka, ierakstot zemesgrāmatā īpašuma tiesības valstij uz nekustamo īpašumu, kas atzīts par bezmantinieka mantu, vienlaikus tiek dzēstas uz šo īpašumu ierakstītās parādu saistības, apgrūtinājumi un aizlieguma atzīmes. Šīs tiesību normas mērķis ir noteikt robežu valsts pienākumu apjomam un tai pat laikā dod kreditoriem iespēju aktīvi realizēt savas mantiskās intereses, tādējādi samērojot iesaistīto pušu tiesību un pienākumu apmēru, padarot efektīvāku bezmantinieka mantas procedūru. Līdz ar to pēc valsts īpašuma tiesību nostiprināšanas zemesgrāmatā, nekustamais īpašums nevar atbildēt par vai nodrošināt citu personu bijušos prasījumus pret mantojuma atstājēju. No minētā secināms, ja kreditors atsakās paturēt mantu sev, tas atsakās no īpašuma tiesības uz mantu. Pēc būtības šāda darbība ir pielīdzināma lietas atmešanai, nenododot to citam, kas ir viens no īpašuma izbeigšanās pamatiem. Tādejādi pēc īpašuma nostiprināšanas zemesgrāmatā Daugavpils pilsētas pašvaldībai zūd kreditora prasījuma tiesības.Daugavpils pilsētas pašvaldība ar 2017.gada 21.jūnija vēstuli Nr.1.2.-6/1339 informēja, ka nepārņems pašvaldības īpašumā Nekustamā īpašuma Nr.4 12/27 domājamās daļas.**5)** Zemgales apgabaltiesas zvērināta notāre Sandra Logina 2016.gada 10.augustā ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.2555 un 2017.gada 2.janvārī papildus aktu “Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.11, ar kuriem par bezmantinieka mantu atzīts ēku/būvju nekustamais īpašums, kas sastāv no dzīvojamās mājas (būves kadastra apzīmējums 5670 007 0113 001), diviem šķūņiem (būvju kadastra apzīmējumi 5670 007 0113 002, 5670 007 0113 004), kūts (būves kadastra apzīmējums 5670 007 0113 003), **“Veseļi 3”, Kūku pagastā, Krustpils novadā**, (turpmāk – Nekustamais īpašums Nr.5).Mantojuma lietā nav iesniegtas kreditoru pretenzijas, kas atbilst Civillikuma 416.panta otrajā daļā noteiktajam.Mantojuma atstājēja īpašuma tiesības uz Nekustamo īpašumu Nr.5 nav nostiprinātas zemesgrāmatā un reģistrētas Valsts zemes dienestā. Saskaņā ar Privatizācijas aģentūras rīcībā esošo informāciju, mantojuma atstājēja īpašuma tiesības pierāda minētā būvju nekustamā īpašuma 1981.gada 20.novembra pirkuma līgums, kas atrodas Jēkabpils zonālajā arhīvā, kā arī to apliecina Mājas grāmatas namīpašuma kartītē Nr.3209 esošais ieraksts. Atbilstoši Nekustamā īpašuma valsts kadastra informācijas sistēmā esošiem datiem Nekustamā īpašuma Nr.5 sastāvā esošās būves atrodas uz nekustamā īpašuma (kadastra Nr.5670 007 0080) sastāvā esošās zemes vienības (zemes vienības kadastra apzīmējums 5670 007 0113) “Veseļi”, Kūku pagastā, Krustpils novadā, kura īpašuma tiesības ir nostiprinātas zemesgrāmatas nodalījumā Nr.358 uz fiziskas personas vārda. Līdz ar to veidosies piespiedu dalītā īpašuma attiecības, kā rezultātā īpašuma ieguvējam būs pienākums maksāt piespiedu nomas maksu zemes īpašniekam.Atbilstoši Valsts ieņēmumu dienesta 2017.gada 28.augusta vēstulē Nr.4.5.-6/72743 minētajam Nekustamais īpašums Nr.5 ar 2016.gada 13.oktobra un 2017.gada 8.jūnija valstij piekritīgās mantas pieņemšanas un nodošanas aktiem Nr.016929 un Nr.016995 ir ņemts valsts uzskaitē.Krustpils novada pašvaldība ar 2016.gada 16.novembra lēmumu (protokols Nr.15, 10.punkts) un 2017.gada 28.jūnija lēmumu (protokols Nr.13, 7.punkts) nolēma Nekustamo īpašumu Nr.5 nepārņemt īpašumā.**6)** Kurzemes apgabaltiesas zvērināta notāre Jevgenija Jaunģelže 2016.gada 21.septembrī ir taisījusi notariālos aktus „Par mantojuma lietas izbeigšanu”, kas iereģistrēti aktu un apliecinājumu reģistrā ar Nr.4237 un Nr.4239 ar kuriem par bezmantinieka mantu atzītas ēku/būvju nekustamo īpašuma (kadastra Nr.1700 521 0104) **Ūdens ielā 35, Liepājā**, (turpmāk – Nekustamais īpašums Nr.6) 8/24 (matemātiski aprēķinot, 1/3) domājamās daļas.Mantojuma lietā nav iesniegtas kreditoru pretenzijas, kas atbilst Civillikuma 416.panta otrajā daļā noteiktajam.Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.6 sastāv no dzīvojamās mājas (būves kadastra apzīmējums 1700 021 0104 001), diviem šķūņiem (būvju kadastra apzīmējumi (1700 021 0104 002, 1700 021 0104 004), saimniecības ēkas (būves kadastra apzīmējums 1700 021 0104 003) un garāžas (būves kadastra apzīmējums 1700 021 0104 005).Mantojuma atstājēju īpašuma tiesības uz Nekustamā īpašuma Nr.6 1/3 domājamo daļu nav nostiprinātas zemesgrāmatā. Īpašuma tiesības uz Nekustamā īpašuma Nr.6 atlikušajām 16/24 (matemātiski aprēķinot, 2/3) domājamām daļām zemesgrāmatā ir nostiprinātas uz fizisku personu vārda.Atbilstoši Valsts ieņēmumu dienesta 2017.gada 28.augusta vēstulēs Nr.4.5-7/72761, Nr.4.5-7/72762 minētajam, Nekustamā īpašuma Nr.6 1/3 domājamā daļa ar 2017.gada 29.marta valstij piekritīgās mantas pieņemšanas un nodošanas aktiem Nr.016997 un Nr.014881 ir ņemta valsts uzskaitē.Liepājas pilsētas dome ar 2017.gada 18.maija lēmumu Nr.196 (protokols Nr.7, 23.#) nolēma nepārņemt īpašumā Nekustamā īpašuma Nr.6 1/3 domājamo daļu.Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.6 atrodas uz zemes vienības (zemes vienības kadastra apzīmējums 1700 021 0104), Ūdens ielā 35, Liepājā (turpmāk – zemes vienība Nr.3), kas iekļauta rezerves zemes fondā, līdz ar to tās piekritība ir vērtējama atbilstoši Ministru kabineta noteikumiem Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr. 190).2018. gada 19. decembrī tika pieņemts Ministru kabineta rīkojums Nr. 701 “Par zemes reformas pabeigšanu Liepājas pilsētā”. Saskaņā ar Noteikumu Nr. 190 2. punktu, ne vēlāk kā divu gadu laikā pēc Ministru kabineta rīkojuma izdošanas par zemes reformas pabeigšanu tiek sagatavots Ministru kabineta rīkojuma projekts par zemes gabalu piederību vai piekritību valstij vai pašvaldība pieņem lēmumu par zemes gabalu piekritību pašvaldībai. Noteikumu Nr. 190 13. punkts noteic, ka rīkojuma projektu par zemes gabalu piederību vai piekritību valstij ministrija var sagatavot un iesniegt Ministru kabinetā tūlīt pēc šo noteikumu 3. punktā minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā zemes vienības domājamā daļa, piekrīt vai pieder valstij. Saskaņā ar Noteikumu Nr. 190 3.2. apakšpunktu Valsts zemes dienests sagatavo Nekustamā īpašuma valsts kadastra informācijas sistēmā reģistrētos datus (\*.xls datnes formātā) par rezerves zemes fondā ieskaitītiem zemes gabaliem un zemes gabaliem, kas nav izmantoti īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā (turpmāk – saraksts) un publisko savā tīmekļvietnē piecu darba dienu laikā pēc Ministru kabineta rīkojuma izdošanas par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1. punktu zemes vienība piekrīt valstij, ja uz šīs zemes ir valstij piederošas ēkas (būves). Ņemot vērā, ka uz zemes vienības Nr.3 esošās par bezmantinieka mantu atzītās 8/24 domājamās daļas no Nekustamā īpašuma Nr.6 ir piekritīgas valstij, tad 8/24 domājamās daļas no zemes vienības Nr.3 ir piekritīgas valstij.Rīkojuma projekts paredz nodot atsavināšanai 8/24 domājamās daļas no zemes vienības Nr.3 kopā ar 8/24 domājamām daļām no Nekustamā īpašuma Nr.6.Lai nodrošinātu Civillikuma 968.pantā noteikto principu par zemes un ēkas nedalāmību, 8/24 domājamās daļas no zemes vienības Nr.3 ir ierakstāmas zemesgrāmatā uz valsts vārda Ekonomikas ministrijas personā un atsavināmas kopā ar Nekustamā īpašuma Nr. 7 valsts 8/24 domājamo daļu. **7)** 2017.gada 3.maijā spēkā stājās Rīgas pilsētas Vidzemes priekšpilsētas tiesas 2017.gada 11.aprīļa spriedums civillietā Nr.C30779516, saskaņā ar kuru par bezīpašnieka mantu atzīts būvju nekustamais īpašums, kas sastāv no dzīvojamās mājas (būves kadastra apzīmējums 2700 026 0240 001), siltumnīcas (būves kadastra apzīmējums 2700 026 0240 002), veļas mazgātavas (būves kadastra apzīmējums 2700 026 0240 003) un šķūņa (būves kadastra apzīmējums 2700 026 0240 004), kas atrodas uz zemes vienības (zemes vienības kadastra apzīmējums 2700 026 0240) **Spāres ielā 11, Ventspilī,** (turpmāk – Nekustamais īpašums Nr.7). Nekustamais īpašums Nr.7 zemesgrāmatā nav ierakstīts.Atbilstoši Valsts ieņēmumu dienesta 2017.gada 15.augusta vēstulē Nr.4.5.1-6/70109 minētajam, Nekustamā īpašuma Nr.7 daļa, kas sastāv no dzīvojamās mājas (būves kadastra apzīmējums 2700 026 0240 001) un šķūņa (būves kadastra apzīmējums 2700 026 0240 004), ar 2017.gada 1.jūnija valstij piekritīgās mantas pieņemšanas un nodošanas aktu Nr.017165 ir ņemta valsts uzskaitē. Netiek ņemts uzskaitē Nekustamā īpašuma Nr.7 siltumnīca (būves kadastra apzīmējums 2700 026 0240 002) un veļas mazgātava (būves ar kadastra apzīmējumu 2700 026 0240 003), kas dabā neeksistē. Ventspils pilsētas dome ar 2017.gada 31.jūlija vēstuli Nr.1-89/3277 informēja, ka nepārņems pašvaldības īpašumā minēto valstij piekrītošo Nekustamo īpašumu Nr.7.Privatizācijas likuma pārejas noteikumu 30.1punkta 3.apakšpunktā noteikts, ka pēc 2006.gada 1.septembra privatizē likumā noteiktajā kārtībā par bezīpašnieka mantu atzītās dzīvojamās mājas, to domājamās daļas un dzīvokļu īpašumus, kuri tiek izīrēti vai kuros dzīvojošās personas tur iemitinātas tiesiski. Nekustamā īpašumā Nr.7 neviena persona savu dzīvesvietu nav deklarējusi, līdz ar to tas nav pakļaujams privatizācijas procesam. Saskaņā ar Nekustamā īpašuma valsts kadastra informācijas sistēmā reģistrētiem datiem Nekustamais īpašums Nr.7 atrodas uz zemes vienības (zemes vienības kadastra apzīmējums 2700 026 0240) Spāres ielā 11, Ventspilī, ar kopējo platību 0.0560 ha (turpmāk – zemes vienība Nr.4), kas iekļauta rezerves zemes fondā, līdz ar to tās piekritība ir vērtējama atbilstoši Noteikumiem Nr. 190.2016.gada 28.janvārī tika pieņemts Ministru kabineta rīkojums Nr.74 “Par zemes reformas pabeigšanu Ventspils pilsētā”. Saskaņā ar Noteikumu Nr. 190 2. punktu, ne vēlāk kā divu gadu laikā pēc Ministru kabineta rīkojuma izdošanas par zemes reformas pabeigšanu tiek sagatavots Ministru kabineta rīkojuma projekts par zemes gabalu piederību vai piekritību valstij vai pašvaldība pieņem lēmumu par zemes gabalu piekritību pašvaldībai. Noteikumu Nr. 190 13. punkts noteic, ka rīkojuma projektu par zemes gabalu piederību vai piekritību valstij ministrija var sagatavot un iesniegt Ministru kabinetā tūlīt pēc šo noteikumu 3. punktā minētā saraksta publiskošanas, ja sarakstā norādītā zemes vienība ir valstij piekritīga zeme un ministrijas rīcībā ir pašvaldības sniegtā informācija par to, ka sarakstā norādītā zemes vienība, tai skaitā zemes vienības domājamā daļa, piekrīt vai pieder valstij. Saskaņā ar Noteikumu Nr.190 3.2.apakšpunktu Valsts zemes dienests sagatavo Nekustamā īpašuma valsts kadastra informācijas sistēmā reģistrētos datus (\*.xls datnes formātā) par rezerves zemes fondā ieskaitītiem zemes gabaliem un zemes gabaliem, kas nav izmantoti īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā (turpmāk – saraksts) un publisko savā tīmekļvietnē piecu darba dienu laikā pēc Ministru kabineta rīkojuma izdošanas par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Valsts zemes dienesta sagatavotajā sarakstā par Ventspils pilsētas administratīvo teritoriju ir iekļauta zemes vienība Nr.4 kā rezerves fonda zeme. Rezerves zemes fonda izvērtēšanas pabeigšanas termiņš ministrijām beidzās 2017.gada 28.jūnijā. 2017.gada 1.jūnijā Valsts ieņēmumu dienests ņēma uzskaitē par bezīpašnieka mantu atzītās būves, bet valsts akciju sabiedrību “Privatizācijas aģentūra” informēja 2017.gada 15.augustā, tādējādi nebija iespējas noteiktajā termiņā pieteikt tiesības uz minēto zemes vienību. Ekonomikas ministrija 2018.gada 12.janvāra vēstulē Nr.1.9-1/2018/29 Ventspils pilsētas domei lūdza sniegt apstiprinājumu, ka zemes vienība Spāres ielā 11, Ventspilī ir valstij piekritīga zeme. Ventspils pilsētas dome 2018.gada 7.septembra vēstulē Nr.1-09/524-22/2017 informēja Ekonomikas ministriju, ka uz zemes vienības Spāres ielā 11, Ventspilī (kadastra apzīmējums 27000260240), saskaņā ar 2017,gada 3.maija spēkā stājušos tiesas spriedumu civillietā Nr.C30779516, atrodas bezīpašnieka manta – ēkas un būves ar kadastra apzīmējumiem 27000260240001, 27000260240002, 27000260240003, 27000260240004, kas atbilstoši Civillikumā un citos normatīvajos aktos noteiktajam piekrīt valstij un Domei nav iebildumu par zemes piekritības maiņu no rezerves zemes uz valstij piekritīgu zemi, Ekonomikas ministrijas personā.Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1. punktu zemes vienība piekrīt valstij, ja uz šīs zemes ir valstij piederošas ēkas (būves). Ņemot vērā, ka būves, kas atrodas uz zemes vienības saskaņā ar Rīgas pilsētas Vidzemes priekšpilsētas tiesas 2017.gada 11.aprīļa spriedumu civillietā Nr.C30779516 ir atzītas par bezīpašnieka mantu un piekrīt valstij, tad zemes vienība ir piekrītoša valstij. Rīkojuma projekts paredz valstij piekritīgo zemes vienību izņemt no rezerves zemes fonda, ierakstīt zemesgrāmatā uz valsts vārda Privatizācijas aģentūras personā un nodot atsavināšanai. Atbilstoši Civillikuma 968.pantā noteiktajam zemes un ēkas nedalāmības principam lietderīgi zemi atsavināt kopā ar būvi, kā arī Ministru kabineta noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” 13.punktā noteikts, ja rezerves zemes fondā ieskaitītā zemes vienība ir valstij vai pašvaldībai piederošā vai piekrītošā zeme un tā nepieciešama valsts vai pašvaldības funkciju īstenošanai, Ministru kabinets var izdot rīkojumu par zemes piederību vai piekritību valstij. Ievērojot minēto un Civillikuma 968.pantā noteikto principu par zemes un ēkas nedalāmību, zemes vienība Nr.4 ir atsavināma kopā Nekustamo īpašumu Nr.7. **II Turpmākā rīcība** Saskaņā ar Atsavināšanas likuma 45.panta pirmo daļu valsts dzīvojamo māju, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” (turpmāk – Noteikumi Nr.109) 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā. Ievērojot to, ka pašvaldības neizmantoja savas pirmtiesības vai ir atteikušās pārņemt īpašumā Rīkojuma projekta pielikumā minētos nekustamos īpašumus, tie ir atsavināmi, ievērojot Atsavināšanas likuma 5.panta pirmajā daļā noteikto, ka atļauju atsavināt valsts nekustamo īpašumu dod Ministru kabinets.Privatizācijas aģentūra ir sagatavojusi Rīkojuma projektu, kas paredz nodot atsavināšanai valstij piekrītošos nekustamos īpašumus. Ekonomikas ministrija ar 2009.gada 9.jūlija pilnvaru Nr.1-5-60 pilnvarojusi Privatizācijas aģentūru veikt visas nepieciešamās darbības, kas saistītas ar nekustamā īpašuma ierakstīšanu zemesgrāmatā uz valsts vārda Ekonomikas ministrijas personā. Pēc nekustamo īpašumu ierakstīšanas zemesgrāmatā uz valsts vārda Ekonomikas ministrijas personā, Privatizācijas aģentūra, pamatojoties uz Ministru kabineta atļauju, Rīkojuma projekta pielikuma 6. un 8.punktā minētos valsts nekustamos īpašumus pārdos izsolē, ievērojot Atsavināšanas likuma 11.panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā ”Latvijas Vēstnesis”, institūcijas, kas organizē nekustamā īpašuma atsavināšanu saskaņā ar Atsavināšanas likuma 9.pantu, mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma.Savukārt Rīkojuma projekta pielikuma 1., 2., 3., 4. un 6.punktā minēto nekustamo īpašumu valsts domājamās daļas pārdos izsolē, ievērojot Atsavināšanas likuma 11.panta trešo daļu, kurā noteikts, ka vienlaikus ar sludinājumu personai, kuras īpašuma tiesības nostiprinātas zemesgrāmatā, un kurai ir pirmpirkuma tiesības, nosūtāms paziņojums par izsoli, norādot, ka šīs tiesības tā var izmantot tikai tad, ja to rakstveida piesaka sludinājumā norādītajā termiņā. Atbilstoši Atsavināšanas likuma 14.panta otrajai daļai publiskas personas nekustamā īpašuma atsavināšana izsludināma šā likuma 11.pantā noteiktajā kārtībā, uzaicinot pirmpirkuma tiesīgās personas mēneša laikā iesniegt pieteikumu par nekustamā īpašuma pirkšanu. Ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu.Pirmpirkuma tiesības ir izmantojamas atbilstoši Atsavināšanas likuma 4.panta ceturtajai daļai. Nekustamo īpašumu izsoles noteikumos būs norādīts īpašuma sastāvs, tai skaitā, vai zeme ir īpašuma sastāvā, ja zeme nav īpašuma sastāvā, tad informatīvi tiek norādīts, kurš zemesgabals un kādā platībā ir būvēm funkcionāli piesaistīts, kā arī, kas ir zemes īpašnieks vai tiesiskais valdītājs. Nekustamā īpašuma ieguvēji atradīsies zemes piespiedu nomas attiecībās un nekustamo īpašumu pārdošanas gadījumā to ieguvējiem būs pienākums maksāt piespiedu nomas maksu zemes īpašniekam. Atsavināšanas likuma 9.panta 1.3 daļā noteikto, ja dzīvojamā māja, tās domājamā daļa vai dzīvokļa īpašums ir Privatizācijas aģentūras valdījumā, dzīvojamās mājas, tās domājamās daļas vai dzīvokļa īpašuma atsavināšanu organizē pati valsts akciju sabiedrība.  |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projekta pielikumā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X | 0 | X |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izsoles notiks saskaņā ar Atsavināšanas likuma II nodaļas „Pārdošana izsolē” nosacījumiem. Izsoles noteikumi satur detalizētu īpašuma sastāvu, tai skaitā, vai zeme ir īpašuma sastāvā, ja zeme nav īpašuma sastāvā, tad minētajos dokumentos informatīvi tiek norādīts, kas ir zemes īpašnieks vai tiesiskais valdītājs.Pamatojoties uz Ministru kabineta 2015.gada 1.decembra noteikumiem Nr.680 “Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā arī izveidojams un izlietojams rezerves fonds un veicami maksājumi valsts budžetā” 18.12.7.apakšpunktu, Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Privatizācijas aģentūras rezerves fonda līdzekļiem.Saskaņā ar Noteikumu Nr.109 V nodaļas „Atsavināšanas izdevumu apmēra noteikšana” 36.2.apakšpunktu valsts nekustamā īpašuma atsavināšanas izdevumi procentos no realizācijas cenas ir šādi: pārdodot citu nekustamo īpašumu, – 50 procentu, bet ne mazāk kā 2130,00 *euro* no realizācijas cenas. Noteikumu Nr.109 37.punktā noteikts, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36.punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas. Saskaņā ar Atsavināšanas likuma 47.pantu Rīkojuma projektā paredzētie publiskas personas mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts budžetā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra un Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu unF 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs R. Nemiro**

**Vīza: Valsts sekretārs Ē. Eglītis**

Ozoliņa 67021390

ludmila.ozolina@pa.gov.lv

Reitere 67013087

Vita.Reitere@em.gov.lv